|  |  |
| --- | --- |
| Statens vegvesen  | Tullinsgate 2Postboks 277 Oslo SentrumNO-0103 Oslo, Norway  Tlf: +47 22 40 40 40 hovedkontor@tryggtrafikk.nowww.tryggtrafikk.no |

|  |  |  |  |
| --- | --- | --- | --- |
| Referanse:  | Deres ref: |  | Dato: |
| Bmj | 23- 68149  |  |  |

**Høringssvar – Forslag til ny forskrift om etterutdanning og regodkjenning av trafikklærere**

# Vi viser til høring av 9.02.2024, om forslag til forskrift om etterutdanning og regodkjenning av trafikklærere. Forskriften inneholder regler som omhandler etterutdanning for og regodkjenning av trafikklærer og faglig leder, herunder krav til innholdet i og omfanget av etterutdanningen. Dette bygger på tidligere endringer av vegtrafikkloven i 2020, da det ble bestemt at det kunne innføres et regelverk omhandlende krav til trafikklærer og faglig leder.

Trygg Trafikk har mottatt og lest gjennom høringen. Vi mener at endringene som foreslås og kravene som gis, totalt sett kan bidra til økt kompetanse i hele trafikkskolebransjen. Gjennomføring av et slikt forslag i praksis vil også sannsynligvis bidra til høyere kvalitet på føreropplæringen. Vi vet at kvalitet på opplæring er viktig og slik kan bidra positivt til økt trafikksikkerhet. Vi støtter derfor endringene i sin helhet.

For å kunne vurdere effekter av et slikt forslag, foreslår vi at man forsøker å evaluere innføringen i etterkant. Betydelige endringer knyttet til føreropplæringen har tidligere blitt innført uten å man har sett på konsekvenser og effekter av endringene. Da forslaget som er på høring nå innebærer omfattende endringer, mener vi det kan være sentralt å gjøre en nærmere vurdering av effekter.

Med vennlig hilsen

Trygg Trafikk

Tanja Loftsgarden Bård Morten

Avdelingsleder Fag og analyse Fagsjef Trafikksikkerhet